****

**Šilalės rajono savivaldybėS ADMINISTRACIJOS**

**DIREKTORIUS**

**ĮSAKYMAS**

**DĖL** **ADRESŲ SUTEIKIMO ŠILALĖS RAJONO SAVIVALDYBĖJE, ŠILALĖS KAIMIŠKOJOJE SENIŪNIJOJE**

2019 m. gegužės 8 d. Nr. DĮV –435

Šilalė

 Vadovaudamasis Lietuvos Respublikos vietos savivaldos įstatymo 6 straipsnio 27 punktu, 29 straipsnio 8 dalies 2 punktu, Šilalės rajono savivaldybės tarybos 2019 m. balandžio 25 d. sprendimo Nr. T1-97 ,,Dėl Šilalės rajono savivaldybės administracijos direktoriaus atleidimo iš pareigų ir pavedimo eiti Šilalės rajono savivaldybės administracijos direktoriaus pareigas“ 2 punktu, Adresų formavimo taisyklėmis, patvirtintomis Lietuvos Respublikos Vyriausybės 2002 m. gruodžio 23 d. nutarimu Nr. 2092 „Dėl Adresų formavimo taisyklių patvirtinimo“, Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V – 57 „Dėl Numerių pastatams, patalpoms, butams ir žemės sklypams, kuriuose pagal jų naudojimo paskirtį (būdą) ar teritorijų planavimo dokumentus leidžiama pastatų statyba, suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“, 12 punktu:

1. S u t e i k i u adresus nekilnojamojo turto objektams, esantiems Šilalės r. savivaldybėje, Šilalės kaimiškojoje sen., Mišučių, Ryško, Struikų, Vaičių, Vingininkų k., pagal 1–5 priedus.

 2. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt) ir Šilalės kaimiškosios seniūnijos skelbimų lentoje.

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Teisės ir viešosios tvarkos skyriaus vyriausiasis specialistas,

laikinai einantis Administracijos direktoriaus pareigas Martynas Remeikis